АҞӘА, нанҳәа 12 - Sputnik. Урыстәылатәи аделегациа иалахәуп АЕ "Техническая инспекция ЕЭС", ПАО "Россети" атехникатә хылаԥшра Ацентр аекспертцәа. Дара ареспублика аенергетикатә система атехникатә ҭагылазаашьа аҭҵаара мҩаԥыргараны иҟоуп ҳәа аанацҳауеит Аекономика аминистрра апресс-маҵзура.
Ахашаҽны аекономика аминистр Кристина Озганԥҳаи АУН "Амшынеиқәафымцамч" адиректор хада Михаил Логәуеи урыстәылатәи аделегациа ирыҿцәажәеит.
"Аиԥылараан ихадароу зҵаараны ишьҭыхын ҭагалани аӡынрази ианаамҭоу Аԥсныҟа Урыстәылантәи афымцамч аашьҭра, абри аамҭазы адефицит ҟамларц", - лҳәеит Кристина Озганԥҳа.
Лара лажәақәа рыла, иара убасгьы ихадароу азҵаарақәа иреиуан ЕгрыГЕС аремонт азуразы аанкылара аҭаххар, Аԥсны фымцала аиқәыршәара азҵаара.
"Ҳара арҭ азҵаарақәа зегьы ныҭкааны аус рыдааулароуп", - ҳәа лҳәеит Озганԥҳа.
АУН "Амшынеиқәафымцамч" адиректор хада Михаил Логәуа иазгәеиҭеит 2020 шықәса абҵарамзазы ЕгрыГЕС иоунажьуа афымцамч аҟынтә Аԥсны ахәҭа ахы иархәаны ишалго (40%).
Урыстәылатәи аделегациа ахада, АЕ "Техническая инспекция ЕЭС", адиректор ихаҭыԥуаҩ Дмитри Померанец иазгәеиҭеит аусутә гәыԥ аҿаԥхьа иқәгылоу азҵаарақәа бзианы ишеиликаауа.
Иара иҳәеит аделегациа аҳасабырбаҿы ишарбахо раԥхьа иргыланы изызхьаԥштәу аусқәа.
Иара убас шәаԥхьар ҟалоит: